અમદાવાદ: રાજ્યની હાઇ સિક્યોરિટી ગણાતી સાબરમતી જેલમાંથી ૧૯ વર્ષીય કેદી પ્રવીણ ઉર્ફે ભોલો ધવલ રવિવારે બપોરે જેલની ૧૮થી ર૦ ફૂટ ઊંચી દીવાલ કૂદી ફરાર થઇ ગયો હતો. પ્રવીણનાં માતા આશાબહેને તેમના પુત્રને ગઇકાલે ક્રાઇમ બ્રાન્ચ સમક્ષ હાજર કરી દીધો હતો. ક્રાઇમ બ્રાન્ચે પ્રવીણની ધરપકડ કરી હતી. ક્રાઇમ બ્રાન્ચે આરોપી કેદી પ્રવીણને રાત્રે જજને ઘરે રજૂ કર્યો હતો. આરોપીને રિમાન્ડ ન મળતાં ગત રાત્રે તેને સાબરમતી જેલમાં મોકલાયો હતો. જેલમાં પરત મોકલાતાં તેને કાચા કામના કેદીઓને રાખે છે ત્યાં રાખવાની જગ્યાએ હાઇ સિક્યોરિટી ઝોનમાં રાખવામાં આવ્યો છે.